Ehdotus: neuvoston asetus tietyistä Välimeren kalavarojen teknisistä säilyttämistoimenpiteistä annetun asetuksen (EY) N:o 1626/94 muuttamisesta neljännen kerran ja kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla annetun asetuksen (EY) N:o 850/98 muuttamisesta neljännen kerran /* KOM/99/0552 lopull. */



Virallinen lehti nro C 056 E , 29/02/2000 s. 0007 - 0008



Ehdotus: NEUVOSTON ASETUS tietyistä Välimeren kalavarojen teknisistä säilyttämistoimenpiteistä annetun asetuksen (EY) N:o 1626/94 muuttamisesta neljännen kerran ja kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla annetun asetuksen (EY) N:o 850/98 muuttamisesta neljännen kerran (komission esittämä) PERUSTELUT Santiago de Compostelassa Espanjassa 16.-23. marraskuuta 1998 pidetyssä yhdennessätoista ylimääräisessä kokouksessa kansainvälinen Atlantin tonnikalojen suojelukomissio (ICCAT) suositteli tiettyjä aluksesta purettavien tonnikalojen vähimmäiskokoa koskevia erityissääntöjä. Erityisesti aikaisempaa suositusta alle vuoden ikäisten tonnikalojen, jonka on tähän asti katsottu tarkoittavan 1,8 kilogramman painoisia kaloja, purkamiskiellosta, on nuorten kalojen suojelun parantamiseksi muutettu siten, että alle 3,2 kilogrammaa painavien kalojen purkaminen on kielletty. Lisäksi suositeltiin nykyisen kurenuottakalastuksen kieltoajan muuttamista. ICCAT:n jäsenenä nämä 21.6.1999 voimaan tulleet suositukset ovat yhteisöä sitovia. Aluksesta purettavien tonnikalojen vähimmäiskokoa koskevat säännöt on vahvistettu Välimeren osalta neuvoston asetuksessa (EY) N:o 1626/94 sekä Atlantin ja Intian valtameren alueiden 1-8 osalta neuvoston asetuksessa (EY) N:o 850/98. Yhteisön kansainvälisten velvollisuuksien täyttämiseksi kyseiset yhteisön asetukset on mukautettava ICCAT:n suositusten huomioon ottamiseksi, mikä on tämän ehdotuksen tavoite. 99/0222 (CNS) Ehdotus: NEUVOSTON ASETUS tietyistä Välimeren kalavarojen teknisistä säilyttämistoimenpiteistä annetun asetuksen (EY) N:o 1626/94 muuttamisesta neljännen kerran ja kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla annetun asetuksen (EY) N:o 850/98 muuttamisesta neljännen kerran EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen , ottaa huomioon Euroopan parlamentin lausunnon , ottaa huomioon talous- ja sosiaalikomitean lausunnon , sekä katsoo seuraavaa: (1) Yhteisen kalastuspolitiikan yleisenä tavoitteena on 20 päivänä joulukuuta 1992 annetun neuvoston asetuksen (ETY) N:o 3760/92 2 artiklan mukaan elollisten merellisten luonnonvarojen suojelu ja säilyttäminen. (2) Kansainvälinen Atlantin tonnikalojen suojelukomissio (ICCAT) antoi Santiago de Compostelassa Espanjassa 16-23 päivänä marraskuuta 1998 pidetyssä yhdennessätoista ylimääräisessä kokouksessaan suosituksia pyyntikieltokausia ja aluksesta purettavan tonnikalan vähimmäiskokoa koskevista erityissäännöistä. Nämä säännöt on laadittu tieteellisten lausuntojen perusteella. Suositus tuli voimaan 21 päivänä kesäkuuta 1999. (3) Yhteisö on ICCAT:n jäsen. Tästä syystä on tarpeen panna täytäntöön kyseiset suositukset, jotta vältetään liiallinen paine tonnikalan kalastuksessa. (4) Tonnikalan vähimmäiskoko vahvistetaan 27 päivänä kesäkuuta 1994 annetussa neuvoston asetuksessa (EY) N:o 1626/94 Välimerellä ja 30 päivänä maaliskuuta 1998 annetussa neuvoston asetuksessa (EY) N:o 850/98 Atlantin ja Intian valtameren alueilla 1-5 Skagerrakia ja Kattegatia lukuun ottamatta. Asetuksessa (EY) N:o 1626/94 vahvistetaan Välimeren pyyntikieltokaudet. Nämä asetukset olisi muutettava vastaavasti, ON ANTANUT TÄMÄN ASETUKSEN: 1 artikla Muutetaan neuvoston asetus (EY) N:o 1626/94 seuraavasti: 1. Korvataan 3 a artiklan 1 kohta seuraavasti: "1. Tonnikalan kalastaminen saartopyydyksellä on kielletty - niiden alusten osalta, joiden yksinomainen tai merkittävin toiminta-alue on Adrianmeri, 1 päivästä toukokuuta 31 päivään toukokuuta koko Välimerellä ja 16 päivästä heinäkuuta 15 päivään elokuuta muussa osassa Välimerta kuin Adrianmerellä, - niiden alusten osalta, joiden yksinomainen tai merkittävin toiminta-alue on Välimeri, Adrianmerta lukuun ottamatta, 16 päivästä heinäkuuta 15 päivään elokuuta koko Välimerellä ja 1 päivästä toukokuuta 31 päivään toukokuuta Adrianmerellä. Jäsenvaltioiden on varmistettava, että kaikki niiden lipun alla purjehtivat tai niissä rekisteröidyt alukset noudattavat edellä mainittuja sääntöjä. Tämän asetuksen soveltamiseksi Adrianmeren etelärajana pidetään Albanian ja Kreikan rajalta Capo Santa Maria di Leucaan vedettyä viivaa." 2. Korvataan asetuksen (EY) N:o 1626/94 liitteen IV vastaavat kohdat seuraavasti: Lajit Vähimmäiskoko Thunnus thynnus 70 cm tai 6,4 kg (**) (**) Asetuksen 8 artiklan 3 kohdassa vahvistettuja sääntöjä ei kuitenkaan sovelleta 15 prosenttiin sellaisten kalojen lukumäärästä, jotka painavat 3,2-6,4 kilogrammaa ja jotka on pyydetty vahingossa." 2 artikla Korvataan neuvoston asetuksen (EY) N:o 850/98 liitteen XII vastaavat kohdat seuraavasti: Lajit Vähimmäiskoko Tonnikala (Thunnus thynnus) (5) 6,4 kg tai 70 cm (5) Asetuksen 19 artiklan 1 kohdassa vahvistettuja sääntöjä ei kuitenkaan sovelleta 15 prosenttiin sellaisten kalojen lukumäärästä, jotka painavat 3,2-6,4 kilogrammaa ja jotka on pyydetty vahingossa." 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja